–oblikovanje proračunske strukture za predlagani novi instrument za zagotavljanje nujne pomoči v Uniji in zagotovitev zneska v višini 100 milijonov EUR v odobritvah za prevzem obveznosti za takojšnje potrebe po financiranju. Tako zgodaj v letu ni mogoče zlahka opredeliti drugega vira prerazporeditve odobritev za prevzem obveznosti v okviru razdelka 3. Zato Komisija predlaga, da se za financiranje odobritev za novi instrument, ki se zahtevajo v tem predlogu spremembe proračuna, uporabi prilagoditev sredstev, ki so trenutno na voljo za Sklad za azil, migracije in vključevanje (AMIF). V znesku, ki se predlaga za prerazporeditev iz Sklada za azil, migracije in vključevanje, so upoštevane takojšnje potrebe po financiranju za novi instrument, pa tudi trenutno stanje izvrševanja in predvidljive potrebe Sklada v prihodnjih mesecih. Komisija bo pozorno spremljala izvrševanje proračuna za leto 2016 in lahko proračunskemu organu predlaga prerazporeditve in/ali spremembo proračuna, da se zagotovijo potrebna sredstva za Sklad in za instrument za zagotavljanje nujne pomoči ob primernem času. Pri tem se bo upoštevala ocena spreminjajočih se potreb za celo leto;

Spremembe izkaza prihodkov in odhodkov po oddelkih so na voljo na portalu EUR-Lex ( http://eur-lex.europa.eu/budget/www/index-sl.htm ). Temu dokumentu je za ponazoritev priložena angleška različica sprememb izkaza v proračunskem formatu.

–Uredbe (EU, Euratom) št. 966/2012 Evropskega Parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in zlasti člena 41 Uredbe,

–Pogodbe o delovanju Evropske unije, in zlasti člena 314 Pogodbe, v povezavi s Pogodbo o ustanovitvi Evropske skupnosti za atomsko energijo, in zlasti člena 106a Pogodbe Euratom,

2. Zagotavljanje nujne pomoči v Uniji

Množični pritok beguncev in migrantov v Evropo je povzročil izredne razmere, v katerih veliko ljudi potrebuje nujno humanitarno pomoč, ki presega organizacijske zmogljivosti ene ali več držav članic. Komisija predlaga oblikovanje instrumenta, ki bo Uniji omogočal, da zagotovi finančno pomoč na primer prek partnerskih organizacij, ki lahko hitro izvedejo nujne ukrepe v podporo tistim državam članicam, ki so najbolj prizadete.

Novi instrument se bo financiral v okviru razdelka 3 večletnega finančnega okvira „Varnost in državljanstvo“ na področju „migracije in notranje zadeve“ (naslov 18). Predlaga se oblikovanje novega proračunskega poglavja 18 07 in dveh novih proračunskih vrstic: proračunskega člena 18 07 01 za izvajanje operativnih ukrepov in postavke 18 01 04 05 za odhodke za upravno podporo.

Kot je določeno v predlogu uredbe Sveta, se potrebe po financiranju za novi instrument v letu 2016 ocenjujejo na 300 milijonov EUR v odobritvah za prevzem obveznosti. Kot velja že za humanitarno pomoč zunaj Unije, se bo za odobritve uporabljala 80-odstotna stopnja predfinanciranja, da se zagotovi potrebni denarni tok za takojšen začetek ukrepov pomoči. Preostala plačila v višini 20 % bodo izvedena v letu 2017. Predlaga se, da se od celotnega zneska odobritev za prevzem obveznosti 1 % porabi za financiranje odhodkov za upravno podporo, ki je neposredno vezana na izvajanje.

Komisija s tem predlogom spremembe proračuna predlaga, da se da na voljo prva tranša v višini 100 milijonov EUR v odobritvah za prevzem obveznosti, da se pokrijejo takojšnje potrebe po financiranju za instrument, dokler ne bo pripravljena nadaljnja ocena potreb za celo leto. Komisija bo pri kritju takojšnjih potreb do začetka veljavnosti novega instrumenta in predlagane spremembe proračuna uporabila premostitvene ukrepe.

V odobrenem proračunu za leto 2016 ni v okviru razdelka 3 nobene razlike do zgornje meje v odobritvah za prevzem obveznosti, porabljene pa so bile tudi vse razpoložljive tranše instrumenta prilagodljivosti. Za vsakršno neto povečanje odobritev za prevzem obveznosti v tem razdelku bi bila zato potrebna uporaba odobritev iz varnostne rezerve. Glede na to, da uredba o večletnem finančnem okviru varnostno rezervo opredeljuje kot skrajno možnost, Komisija meni, da je prezgodaj za tovrsten zahtevek.

Zato Komisija predlaga, da se 100 milijonov EUR odobritev, ki se zahtevajo za novi instrument, financira z uporabo prilagoditve sredstev, ki so trenutno na voljo za Sklad za azil, migracije in vključevanje, pri čemer se upoštevajo trenutno stanje izvrševanja in predvidljive potrebe Sklada v prihodnjih mesecih. Tako zgodaj v letu ni drugih razpoložljivih odobritev, ki bi jih bilo mogoče prerazporediti v okviru razdelka 3, medtem ko naj bi se za velik delež odobritev za Sklad obveznosti prevzele šele kasneje v letu. Glede na nujnost financiranja novega instrumenta za zagotavljanje nujne pomoči, se predlaga, da se uporabi 100 milijonov EUR teh odobritev in se potrebe Sklada znova ocenijo tekom leta. Po potrebi se bodo odobritve prerazporedile iz drugih proračunskih vrstic in/ali bo podan predlog, da se dajo na voljo z novim predlogom spremembe proračuna.

Spodnja razpredelnica prikazuje predlagane spremembe v razdelku 3:

Proračunska vrstica Ime Odobritve za prevzem obveznosti Odobritve plačil 18 03 01 01 Krepitev in razvoj skupnega evropskega azilnega sistema ter krepitev solidarnosti in delitve odgovornosti med državami članicami –100 000 000 –80 200 000 18 07 01 Nujna pomoč v Uniji 99 000 000 79 200 000 18 01 04 05 Odhodki za podporo nujni pomoči v Uniji 1 000 000 1 000 000

3. Okrepitev osebja Evropskega centra za boj proti terorizmu v okviru Europola

V letu 2015 je morala EU v odziv na begunsko krizo precej okrepiti osebje Europola (pa tudi agencije Frontex in urada EASO). V primeru Europola se je v ta namen odobrenih 33 dodatnih delovnih mest v proračunih za leti 2015 in 2016 zahtevalo zaradi razbitja mrež trgovine z ljudmi ter za nadaljnjo okrepitev prizadevanj za odkrivanje spletnih vsebin, ki jih uporabljajo trgovci z ljudmi, da bi pritegnili migrante in begunce, ter za vlaganje zahtevkov za odstranitev takih vsebin. Agencija je hitro zaposlila dodatno osebje: če se upoštevajo ponudbe za zaposlitev, poslane uspešnim kandidatom, so bila vsa delovna mesta v odobrenem kadrovskem načrtu Europola za leto 2016 (480 delovnih mest) zapolnjena do konca januarja 2016.

Spravni odbor je dosegel soglasje v zvezi s proračunom za leto 2016 (vključno z odzivom na begunsko krizo, kot je bil predlagan v dopolnilnem pismu št. 2/2016) na večer 13. novembra 2015, ko so se odvijali teroristični napadi v Parizu. Evropski center za boj proti terorizmu je bil ustanovljen v okviru Europola 1. januarja 2016. Center naj bi bil osrednje vozlišče v boju proti terorizmu v EU ter naj bi prispeval k usklajenemu odzivanju na sedanje in pričakovane teroristične grožnje in napade. Države članice bo podpiral z zagotavljanjem operativne in analitične podpore v preiskavah terorističnih dejavnosti ter pri sodelovanju z mednarodnimi partnerji.

Po zadnjih terorističnih napadih sta se količina informacij, poslanih Europolu, in zahtevkov za podporo iz držav članic močno povečala, kar za agencijo pomeni občutno dodatno delovno obremenitev. Že pred ustanovitvijo centra je Europol precej prerazporedil svoje osebje, tako da je za protiteroristične dejavnosti namenil 37 začasnih uslužbencev, 2 pogodbena uslužbenca in 5 napotenih nacionalnih strokovnjakov. Vendar bo morala agencija še okrepiti svoje vire, da bi lahko v celoti izpolnjevala svojo ključno vlogo v boju proti terorizmu na ravni Unije. Zato Komisija zahteva nadaljnjih 25 delovnih mest v kadrovskem načrtu, 5 pogodbenih uslužbencev in 5 napotenih nacionalnih strokovnjakov, od tega 20 začasnih uslužbencev in 5 napotenih nacionalnih strokovnjakov za okrepitev operacij ter 5 začasnih uslužbencev in 5 pogodbenih uslužbencev za podporo IKT.

S tem povezane dodatne odobritve za osebne prejemke novega osebja (2,0 milijona EUR) so bile izračune na podlagi povprečne šestmesečne prisotnosti v letu 2016. Predlaga se prerazporeditev sredstev s proračunske postavke 18 02 01 02 „Preprečevanje čezmejnega organiziranega kriminala in boj proti njemu ter boljše obvladovanje tveganj in kriz, povezanih z varnostjo“, za katero bi bilo mogoče nekatere postopke oddaje javnih naročil, prvotno načrtovane za delovni program za leto 2016, izvesti z uporabo odobritev v okviru delovnega programa za leto 2015.

Proračunska vrstica Ime Odobritve za prevzem obveznosti Odobritve plačil 18 02 01 02 Preprečevanje čezmejnega organiziranega kriminala in boj proti njemu ter boljše obvladovanje tveganj in kriz, povezanih z varnostjo –2 000 000 –2 000 000 18 02 04 Evropski policijski urad (Europol) 2 000 000 2 000 000

Spremenjeni kadrovski načrt Europola za leto 2016 je priložen v proračunskem formatu.